जिला स्तरीय पल्स पोलियो कार्यशाला आज
भिंड | पल्स पोलियो अभियान 17 जनवरी को होने जा रहा है। इसके सफल संचालन के लिए जिला स्तरीय कार्यशाला का आयोजन 30 दिसंबर को सुबह 10ः30 बजे सीएमएचओ ऑफिस में किया जा रहा है। इस कार्यशाला में जिले के सभी कार्यक्रम अधिकारी, विकासखंड चिकित्सा अधिकारी, बीपीएम, बीसीएम, बीईई को आमंत्रित किया गया है। सीएमएचओ डॉ. राकेश शर्मा ने बताया कि वैसे तो हमारा देश पोलियो से मुक्त हो चुका है, लेकिन हमारे पड़ोसी देश पाकिस्तान एवं बंगलादेश में अभी भी पोलियो के केस सामने आ रहे हैं। ऐसे में हमें सतर्क रहने की बहुत आवश्यकता है।
hin_Deva hin_Deva